τοις κατα την εφεσιων πιστοις υπατιος ο ελαχιστος εν κυριω χαιρειν. πασαν υπερ ημων εκουσιως υπομεινας ατρεπτως κενωσιν ιησους χριστος ο θεος ημων εταπεινωσεν ε[α]υτον ως φησιν ο θειος αποστολος αχρι θανατου [θ]ανατου δε σταυρου και μετα τον ζωοποιον αυτου σταυρον και θανατον ως η των ευαγγελιων υφηγειται παραδοσις υπερ αφατου φιλανθρωπειας γυμνος και αταφος αποριπτειται και προς του ιωσηφ κηδευεται και εν τω μνημειω τω εκεινου τιθεται μεχρι τουτου κατα παντα ημιν τοις ταπεινοις ομοιωθεις χωρις αμαρτιας. ει τις ουν επιμελησειη την οσιαν ταυτην θεραπειαν τε και τιμην επι τοις προαναπαυσαμενοις ημων αδελφοις γινωσκετω ταυτα περι τον κυριον ποιων και γαρ και η αγιωτατη ημων εκκλησια της παναγιας ενδοξου θεοτοκου και αειπαρθενου μαριας και της τιμιας αυτων εκφορας προενοησεν και τους εις τουτο διακονουμενους ευαγεις δεκανους και τας ευλαβεστατας κανονικας παραμυθειαν εχειν εκ των εαυτης διετυπωσεν πραγματων ως μηδενι περιληφθηναι φιλαργυριας ιουδαικης προφασιν και ει τις απο του νυν υπερ εκκομιδης τι λαβοι παρα τινος η δω τινι των εκκομιζοντων η περιφρονησοι της αυτων τιμιας εκκομιδης η τοιουτο τι γεγονος μαθων μη προσαγγειλη πρωτον μεν ιστω την τοιαυτην ασεβειαν εις αυτο το του κυριου σωμα τολμησας επειτα και ημων και πασων των αγιωτατων ημων εκκλησιων αλλοτριος εσται.
IEph 4135